မြင်းမူ မောင်နိုင်မိုး

မြင်းမူမောင်နိုင်မိုး (၁၉၅၂ အောက်တိုဘာ မွေးဖွား) သည် မြန်မာနိုင်ငံသား စစ်မှုထမ်းဟောင်း၊ အယ်ဒီတာချုပ်နှင့် မြန်မာနိုင်ငံ သတင်းမီဒီယာကောင်စီ ဥက္ကဋ္ဌဟောင်း ဖြစ်သည်။

၁၉၅၂ ခု၊ အောက်တိုဘာလတွင် တပ်မတော်သား ဦးထွန်းဉာဏ်၊ ဒေါ်တင်လှ တို့က မြောင်မြို့တွင် မွေးသည်။ အမည်ရင်းမှာ အုန်းမောင် ဖြစ်သည်။

၁၉၇၃ ခုတွင် ရန်ကုန် စီးပွားရေး တက္ကသိုလ်မှ စာရင်းကိုင်၊စာရင်းစစ်အထူးပြုနှင့် ဝါဏိဇ္ဇဘွဲ့ရသည်။

၁၉၇၅ ခုတွင် ဘွဲ့ရအလုပ်သင်ဗိုလ်လောင်းသင်တန်း အမှတ်စဉ် ၅၁ ကို တက်သည်။ ၁၉၉၇ ခု၊ ဇွန်လတွင် ဒုတိယဗိုလ်မှူးကြီးအဆင့်နှင့် အငြိမ်းစားပေးခံရကာ နိုင်ငံဂုဏ်ရည်စာအုပ်တိုက် အယ်ဒီတာချုပ်အဖြစ် တာဝန်ယူသည်။

အသက် ၁၃ နှစ်အရွယ်ကပင် စာတိုပေစများ ရေးခဲ့သည်။ ၁၉၆၇ ခုတွင် ရှေ့ဆောင်လူငယ်စာစောင်၌ "အလုပ်သမား" ကဗျာ စဖေါ်ပြခံရသည်။

၂၀၀၈ ခုတွင် ဝိဇ္ဇာထူးချွန် (တတိယအဆင့်)၊ ၂၀၂၂ ခုတွင် တသက်တာစာပေဆု၊ ၂၀၂၃ ခုတွင် အလင်္ကာကျော်စွာဘွဲ့ များ ရသည်။

 ကိုးကား 

ကဏ္ဍ:၁၉၅၂ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသား စာရေးဆရာများ